《榆次道中》
清代·叶映榴

路出榆关西复西，荒原白草怪禽啼。经行百里无人迹，惟有秋风送马蹄。

作者简介：（1642—1688）清江南上海人，字炳霞，号苍岩。顺治十八年进士。江南奏销案起，降国子监博士。康熙二十四年，任湖广粮储道。二十七年，署布政使。适裁兵夏逢龙起事，不屈被杀。谥忠节。有《苍岩山房遗稿》、《叶忠节公遗稿》等。